Қызылкөпір

Қызылкөпір (2017 жылға дейін – Шаян) — Түркістан облысы Арыс қалалық әкімдігіне қарасты Дермене ауылдық округі құрамындағы ауыл. Географиялық орны Арыс қаласынан солтүстік-шығысқа қарай 48 км-дей жерде орналасқан. Халқы Тарихи дерек Арыс қалалық әкімдігі мен Бәйдібек ауданы шекарасында орналасқан бұл ауылда 19 ғасырдың 80 жылдары Патша Өкіметінің пәрменімен салынған "Қызыл көпір" атты көпір бар. Оның негізгі бөлшектері болат пен темірден жасалған, құрастыруда бірде бір болт немесе гайка пайдаланылмаған. Белағаштары және бір жарым ғасырдан бері су табанында тұрған табан кірпіштері осы уақытқа дейін еш үгітілмеген, сол қалпында сақталған. Ыстық пен суыққа төзімді етіліп салынған аса күрделі инженерлік құрылыс делінген бұл көпір тарихи маңызы бар нысан ретінде мемлекет қарауына алынған. Бүгінде бұл арадан Батыс Қытай – Батыс Еуропа жолы өтеді. Тұрғындар осы жолдың ортасында қалған бұрынғы ескі осы көпірді бұзғызбай алып қалған екен. Дереккөздер